CELEX: 62010TN0475
Language: da
Date: 2010-10-04 00:00:00
Title: Sag T-475/10: Sag anlagt den 4. oktober 2010 — Portugal mod Kommissionen

4.12.2010   
            
            
               DA
            
            
               Den Europæiske Unions Tidende
            
            
               C 328/49
            
         Sag anlagt den 4. oktober 2010 — Portugal mod Kommissionen
   (Sag T-475/10)
   ()
   2010/C 328/77
   Processprog: portugisisk
   
      Parter
   
   
      Sagsøger: Den Portugisiske Republik (ved L. Inez Fernandes, som befuldmægtiget, bistået af advokaterne C. Botelho Moniz og P. Gouveia e Melo)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens beslutning K(2010) 4891 endelig af 20. juli 2010 vedrørende en af Portugal anvendt skattelignende afgift med henblik på finansiering af salgsfremstød for vin — sag C-43/2004 (ex NN 38/2003), annulleres.
            
         
               —
            
            
               Subsidiært, syvende og niende betingelse i artikel 3, stk. 2, i beslutningen annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               a)
            
            
               Retlig fejl med tilsidesættelse af traktatens artikel 107, stk. 1, idet den del af indtægterne fra afgiften med henblik på finansiering af salgsfremstød for vin, der anvendes til finansiering af støtte til salgsfremstød og reklame for vin i overensstemmelse med lovdekret nr. 119/97 af 15. maj 1997, betegnes som statsstøtte.
            
         
               b)
            
            
               Retlig fejl med tilsidesættelse af traktatens artikel 107, stk. 1, og artikel 296 samt af Kommissionens forordning (EF) nr. 1860/2004 (1), i det omfang Kommissionen anså støtten til salgsfremstød og reklame for vin for statsstøtte uden hverken at undersøge, om støtten kunne begrænse konkurrencen på markedet, eller om den kunne udgøre en de minimis-støtte.
            
         
               c)
            
            
               Fejl ved vurderingen af de faktiske omstændigheder, idet Kommissionen ved vurderingen af afgiften med henblik på salgsfremstød som en finansieringsmekanisme for aktiviteter til salgsfremstød og reklame for vin i andre medlemsstater og i tredjelande forskelsbehandler indførte produkter og krænker traktatens artikel 110, og tilsidesættelse af princippet om god forvaltningsskik, idet der ikke efter anmodningen om oplysninger af 24. april 2006 er iværksat nogen foranstaltning til yderligere undersøgelse for at afklare den tvivl, som herskede på dette punkt.
            
         
               d)
            
            
               Retlig fejl ved anvendelsen af traktatens artikel 108 og artikel 7, stk. 4, i Rådets forordning (EF) nr. 659/1999 (2) samt af proportionalitetsprincippet og af princippet om ligebehandling, for så vidt som den i artikel 3, stk. 2, i beslutningen fastsatte syvende betingelse, selv hvis det måtte anerkendes, at den af Kommissionen gennemførte undersøgelse i beslutningen var lovlig (hvilket ikke er tilfældet), er i strid med den analyse og de konklusioner, som Kommissionen er nået frem til i begrundelserne for beslutningen.
            
         
               e)
            
            
               Retlig fejl, for så vidt som den i artikel 3, stk. 2, i beslutningen fastsatte niende betingelse tilsidesætter traktatens artikel 108 og 296, samt artikel 6, stk. 1, og artikel 7, stk. 4, i Rådets forordning (EF) nr. 659/1999, såvel som proportionalitetsprincippet, princippet om ligebehandling og retten til forsvar.
            
         
      (1)  Kommissionens forordning (EF) nr. 1860/2004 af 6.10.2004 om anvendelse af EF-traktatens artikel 87 og 88 på de minimis-støtte i landbrugs- og fiskerisektoren.
   
      (2)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af EF-traktatens artikel 93.